b'\n_START_ARTICLE_\nPaavo Simelius\n_START_PARAGRAPH_\nPaavo Ilmari Simelius (15. syyskuuta 1893 Haukivuori \xe2\x80\x93 25. elokuuta 1978 Mona Vale, New South Wales, Australia) oli suomalainen juristi ja diplomaatti._NEWLINE_Simeliuksen vanhemmat olivat asemap\xc3\xa4\xc3\xa4llikk\xc3\xb6 Jaakko Kustaa Simelius (1865\xe2\x80\x931928) ja Elin Olga Matilda Vikman (1871\xe2\x80\x931965). _NEWLINE_Simelius suoritti 1915 oikeustutkinnon Helsingin yliopistossa. H\xc3\xa4n oli ulkoministeri\xc3\xb6n palveluksessa ja oli muun muassa Suomen asiainhoitajana Sydneyss\xc3\xa4 Australiassa 1949\xe2\x80\x931958. H\xc3\xa4n oli jo aiemmin ollut Suomen konsulina Sydneyss\xc3\xa4 1935\xe2\x80\x931941. Muita Simeliuksen asemapaikkoja olivat New York, Seattle ja Rotterdam. Simelius sai p\xc3\xa4\xc3\xa4konsulin arvonimen 1941. _NEWLINE_Paavo Simelius oli naimisissa vuoteen 1971 saakka Aino Hellin Pylkk\xc3\xa4sen (1900\xe2\x80\x931971) kanssa ja vuodesta 1973 australialaisen kuvaamataidon opettaja Josephine Worthin kanssa. Paavo Simeliuksen nuorempi veli oli puolustusvoimien komentaja ja jalkav\xc3\xa4en kenraali Sakari Simelius.'